Visit Kerkonkoski

Ikääntyneiden kevyt päiväjumppa
2024-09-26 11:00 - 11:45, 2024-10-10 11:00 - 11:45, 2024-10-24 11:00 - 11:45, 2024-11-07 11:00 - 11:45, 2024-11-21 11:00 - 11:45, 2024-12-05 11:00 - 11:45 (Europe/Helsinki) | Kerkonjoen koulu, Vesannontie 1250, Kerkonkoski
Kaikille senioreille sopivaa, rauhallista liikuntaa.
Parittomien viikkojen torstaina alkaen 29.8. klo 11.00-11.45 Kerkonjoen koulun liikuntasalissa. Jumppa on maksuton, ei ennakkoilmoittautumista.Lisätietoja inna.kaariainen@rautalampi.fi
Järjestäjä Rautalammin kunta. Ohjaaja Inna Kääriäinen ja Janne Mensonen.

Ikäihmisten tapaaminen Seuralassa
2024-10-09 14:00 - 17:00 | Kylätalo Seurala, Kerkontie 15, Kerkonkoski, 77930
Vanhusten viikolla Kerkonkoskella
Ikäihmisten tapaaminen ke 9.10.2023 klo 14 Seuralassa. Ohjelmassa kahvit, yhteislaulua sekä Irene Pakkasen ohjaama helppo tuolijooga.
Vanhusten viikkoa vietetään 6.-13.10.2024.

Virkistyspäivä
2024-10-28 10:00 - 14:00 | Kylätalo Seurala, Kerkontie 15, Kerkonkoski, 77930
Virkistyspäivä Kerkonkoskella ma 28.10. klo 10-14 Seuralalla.Järjestäjänä Pohjois-Savon kylät yhteistyössä Kerkonkosken Ketterän kanssa.
Ohjelmassa Korumuotoilija Laura Kumpulaisen ohjaama Kierrätyskoruja hopea-aterimista -paja. Pajassa valmistamme koruja vanhoista hopealusikoista perinteisin seppien menetelmin. HUOM! Tuothan omat lusikkasi (hopea- ja alpakkalusikat). Muut koruihin tarvittavat tarvikkeet voit ostaa Lauralta.
Päivän aikana valmistetaan myös yhdessä keittolounas ja kahvit.
Tapahtuma on ilmainen. Tapahtuma on avoin kaikille.
Rahoittaja Pohjois-Savon hyvinvointialue.

Kässäkahvila
2024-11-17 14:00 - 16:00 | Kylätalo Seurala, Kerkontie 15, Kerkonkoski, 77930
Kerkonkosken Seurala täyttyy marraskuussa monipuolisesta taitavasta toiminnasta!

Tervetuloa kässäkahvilaan sunnuntaina 17.11. klo 14-16!

Tule viettämään mukavaa iltapäivää käsitöiden ja kohtaamisten äärellä. Kässäkahvila on kaikille avointa, pääsy- tai taitovaatimuksia ei ole. Toiminta perustuu vertaisoppimiseen, jossa yhdessä kokeillaan ja onnistutaan.

Omat materiaalit mukaan. Kahvimaksu 3 euroa.

Lisätietoja:taitavakerkonkoski@gmail.com045 3269270 (PJ Essi)045 6740424 (Unna)

Taitavat taidepajat
2024-11-19 - 2024-11-26 | Kylätalo Seurala, Kerkontie 15, Kerkonkoski, 77930
Kerkonkosken Seurala täyttyy marraskuussa monipuolisesta taitavasta toiminnasta! Nämä matalan kynnykset taidepajat sopivat ihan kaikille. Mitään ei tarvitse osata!

Taitavat taidepajat:

Ti 19.11. klo 10 – 14 Virkistyspäivien joulukorttipaja, maksuton
To 21.11. klo 15 – 19 jouluista askartelua, Materiaali- ja tarvikemaksu 8€ (jäsenet 6€)
Ti 26.11. klo 15 – 19 jouluista askartelua, Materiaali- ja tarvikemaksu 8€ (jäsenet 6€)

Taitavat taidepajat vetäjänä taideohjaaja Unna Paananen. Paikalle voi tulla oman aikataulun mukaan. Mukaan voi ottaa myös omia materiaaleja ja sakset.

Lisätietoja:
taitavakerkonkoski@gmail.com
045 3269270 (PJ Essi)045 6740424 (Unna)

Virkistyspäivä
2024-11-19 10:00 - 14:00 | Kylätalo Seurala, Kerkontie 15, Kerkonkoski, 77930
Virkistyspäivä Kerkonkoskella ti 19.11. klo 10-14 Seuralalla.Järjestäjänä Pohjois-Savon kylät yhteistyössä Kerkonkosken Ketterän kanssa.
Ohjelmassa Taitava Kerkonkoski ry:n Unna Paanasen ohjaama joulukorttityöpaja.Päivän aikana valmistetaan myös yhdessä keittolounas ja kahvit.
Tapahtuma on ilmainen. Tapahtuma on avoin kaikille.
Rahoittaja Pohjois-Savon hyvinvointialue.

Koko kylän pikkujoulut
2024-11-29 18:00 - 20:00 | Kylätalo Seurala, Kerkontie 15, Kerkonkoski, 77930
Tervetuloa koko kylän pikkujouluihin Kylätalo Seuralaan perjantaina 29.11. klo 18-20 (22)!
Tule nauttimaan hyvästä seurasta ja joulun tunnelmasta. 70 ensimmäiselle tarjoamme glögin ja joulutortun – saavu siis ajoissa! Tarjolla myös muuta pientä purtavaa. Luvassa rentoa yhdessäoloa ja lämmintä joulumieltä. Pidetään ovet auki kymmeneen saakka mikäli juttua riittää. Nähdään Seuralassa! 🎅🎄
Tapahtuman järjestää Matkaillen Kerkonkoskelle- hanke

Kerkonkosken Joulumyyjäiset
2024-12-06 11:00 - 2024-12-15 15:00 | Kylätalo Seurala, Kerkontie 15, Kerkonkoski, 77930
Jo perinteeksi muodostuneet Kerkonkosken Joulumyyjäiset järjestetään Seuralassa 6.-15.12.2024 Tule tekemään jouluisia löytöjä vaikkapa pukinkonttiin!

Avoinna6.-8.12. Pe-Su klo 11-1512.-13.12. To-Pe klo 10-1214.-15.12. La-Su klo 11-15
6.12. Kyläkauppa Kosken Puotipiian joulukauden avajaiset. Kahvi- ja glögitarjoilu.8.12. klo 11 alkaen Ketterä tarjoaa riisipuuron12.-13.12. Kerkonjoen koululaiset töissä myyjäisissä14.12. klo 11 Joulupukki vierailee ja klo 11-13 hevoskärryajelua.
Muutokset mahdollisia. Tarkista ajantasainen tieto Ketterän facebook -sivuilta.
Pöytämaksu iso pöytä 31€ (loppuunvarattu)Pöytämaksu pieni pöytä 21€ (loppuunvarattu)Rekkipaikka omalle rekille 3€ (loppuunvarattu)Talkooalennus 8€, kun tulet vähintään yhdeksi päiväksi talkoisiin myyjäisiin.Pöytävaraukset Ulla 044-5409684 (viestit tavoittavat parhaiten)
Pöytämaksuun kuuluu pöytään halutessasi valkoinen pöytäliina, pöydän perusylläpito ja tuotteittesi myynti. Lue tarkemmat tiedot Kerkonkosken Ketterän facebook -sivulta.
Myyjäisten toteuttamisen mahdollistaa Kerkonkosken Ketterä, Kerkonjoen koululaiset ja talkoolaiset.

Virkistyspäivä
2024-12-10 12:00 - 16:00 | Kylätalo Seurala, Kerkontie 15, Kerkonkoski, 77930
Virkistyspäivä Kerkonkoskella ti 10.12. klo 12-16 Seuralalla.Järjestäjänä Pohjois-Savon kylät yhteistyössä Kerkonkosken Ketterän kanssa.
Ohjelmassa pikkujoulut, jossa yhdessä valmistetaan riisipuuroa ja joulutorttuja. Aki Virta laulattaa tuttuja lauluja. Tule nauttimaan yhdessä olosta ja musiikista vaikkei kokkauspuuhat tai laulaminen olisikaan sinun juttusi.
Tapahtuma on ilmainen. Tapahtuma on avoin kaikille.
Rahoittaja Pohjois-Savon hyvinvointialue.

Kauneimmat joululaulut
2024-12-20 18:00 - 20:00 | Kylätalo Seurala, Kerkontie 15, Kerkonkoski, 77930
Kerkonkosken Kauneimmat joululaulut Seuralassa pe 20.12. klo 18.
Tervetuloa mukaan laulamaan kauneimpia joululauluja.

Kesätyöntekijän haku avoinna: Pakohuonepelinohjaaja
2025-01-10 08:00 - 2025-01-31 23:30 | Wanha Mylly, Kerkontie 1, Kerkonjoensuu, -- Select --, 77930, Suomi
Edit. Työntekijä on löytynyt. Kiitos hakemuksen lähettäneille!

Kerkonkosken Ketterä etsii vähintään 18-vuotiasta kesätöihin ajalle 25.6.-6.7.2025 pakohuonepelinohjaajaksi Wanhalle Myllylle.

Työtehtävänä on itsenäisesti ottaa vastaan pelaajat, opastaa heidät pelaamaan ja ohjata peliä. Pelien välissä tulee järjestää peli valmiiksi, esim. lukot ja vihjeet paikoilleen. Työnkuvaan kuuluu myös pelin varauksien vastaanottaminen. Työhön perehdytetään.
Työaika ke-su klo 12-20.
Hakijan eduksi katsotaan hyvät sosiaaliset taidot ja järjestelmällisyys.
Palkka 750€.
Lisätietoja: Jarmo Lappi 045-6336773 tai lappi.jarmo@gmail.com
Hakuaika loppuu to 28.2. klo 23.59, mutta paikka voidaan täyttää sopivan henkilön löydyttyä. Lähetä hakemuksesi sähköpostilla:kerkonkoskenkettera@gmail.com

Kesäkirpparin avoin ideointipalaveri
2025-01-12 13:00 - 14:00 | Kylätalo Seurala, Kerkontie 15, Kerkonkoski, 77930
Kerkonkosken Kesäkirpparin ideointipalaveri 13.2. klo 13-14 Seuralassa.
Tervetuloa ideoimaan kuinka saadaan kirppari pyörimään vähentyneiden talkoolaisista huolimatta ja miten voidaan jakaa työtaakkaa useammalle henkilölle. Myös jos juuri sinä olet innostunut kesällä tulemaan mukaan talkoisiin vaikka pieneksi hetkeksi, ilmoittaudu ihmeessä jo nyt mukaan ryhmäämme!

Kässäkahvila
2025-02-09 14:00 - 2025-03-09 16:00 | Kylätalo Seurala, Kerkontie 15, Kerkonkoski, 77930
Kerkonkosken Seuralan kässäkahvilat ovat täällä taas!

Tervetuloa kässäkahvilaan seuraavina sunnuntaina:9.2., 23.2., 9.3. Kässäkahvila on avoinna klo 14-16!

Tule viettämään mukavaa iltapäivää käsitöiden ja kohtaamisten äärellä. Kässäkahvila on kaikille avointa, pääsy- tai taitovaatimuksia ei ole. Toiminta perustuu vertaisoppimiseen, jossa yhdessä kokeillaan ja onnistutaan.

Omat materiaalit mukaan. Kahvimaksu 3 euroa.

Lisätietoja:taitavakerkonkoski@gmail.com045 3269270 (PJ Essi)045 6740424 (Unna)

Kesätyöhaku auki Kerkonkosken Ketterällä
2025-03-03 08:00 - 2025-03-28 23:59 | Kerkonkosken kylä, Kerkonkoski, 77930, Suomi
Kerkonkoskelle haetaan kahta 15-17-vuotiasta kesätöihin. Haettavana on kahdella eri työnkuvalla olevat työpaikat. Voit hakea samalla hakemuksella molempia. Kerro tarvittaessa kumpi työnkuvista olisi sinulle mieluisin.* Haussa yksi nuori:Kerkonkosken kesäkirpparille 24.6.-6.7. Työnkuvana kirpputoriin liittyvät työtehtävät (kassa-, järjestely- ja muu asiakaspalvelutyö), kahvion työtehtävät (kassatyö, leivonnaisten paisto/leipominen, kahvion siisteydestä huolehtiminen) sekä yleiset siivoustehtävät. Hakijalta toivotaan hyviä sosiaalisia taitoja, oma-aloitteisuutta ja iloista asennetta.* Haussa yksi nuori:Kesätöihin Kerkolle mediatoimijaksi – Tule mukaan kehittämään kylämatkailua!Kerkonkoskella on meneillään kylämatkailuun keskittyvä hanke, jossa järjestämme kesän aikana erilaisia tapahtumia, retkiä ja pyöräilyreittikartoituksia. Nyt etsimme kesätyöntekijää mukaan tiimiimme touko-elokuulle!Työnkuvaan kuuluu:• Tapahtumien järjestelyissä ja toteutuksessa avustaminen• Valokuvaus (tapahtumat, maisemat, retket jne.)• Sosiaalisen median sisällöntuotanto (postaukset, tarinat, kampanjat)• Valokuva- ja videomateriaalin editointiOdotamme sinulta:• Valokuvaustaitoa. Oma kalusto ja ohjelmistot iso plussa, mutta hyvän kameran omaavalla älypuhelimellakin pärjää!• Somekanavien hallintaa ja luovuutta sisällöntuotannossa• Editointitaitoa jollain ohjelmalla tai sovelluksella (jos hallitset kuvankäsittelyä/videoeditointia, se katsotaan eduksi)• Sosiaalisuutta, joustavuutta ja oma-aloitteisuuttaMiksi meille? Työt sijoittuvat tapahtumien ja projektin aikataulujen mukaan, mutta osan tehtävistä voi tehdä myös etänä (esim. editointi ja some). Tarvittaessa järjestämme kyyditystä esim. Rautalammilta. Kerkonkosken kesä tarjoaa mahdollisuuden olla mukana kehittämässä jotain merkityksellistä, oppia uusia taitoja ja viettää ikimuistoista kesää!Lisätietoja: Jarmo Lappi 045-6336773 tai kerkonkoskenkettera@gmail.comHakuaikaa on pe 28.3. klo 23.59 asti.Lähetä hakemuksesi sähköpostilla: kerkonkoskenkettera@gmail.comHuomioithan, että voit hakea useampia op:n kampanjan kesätöitä, mutta voit työllistyä vain yhteen.Hakemuksen tekoon saat vinkkejä seuraavasta linkistä.https://www.op.fi/web/op-rautalampi/kesaduuni-opn-piikkiinKaikki Kesäduuni OP:n piikkiin kohteet löydät täältä:https://portal.lyyti.fi/e/?p=s&k=93e4d43a2d15a407d4

Noitasen Kuutamoretki
2025-03-14 18:00 - 20:00 | -- Select --
Kuutamoretki Noitasen saareen on ensimmäinen tänä vuonna järjestettävistä kyläretkistä. Mukaan ovat tervetulleita niin kyläläiset kuin kauempaakin saapuvat!
Kuutamoretkelle jään yli voit lähteä hiihtäen, lumikenkäillen tai kävellen. Retken aikaan loistaa täysikuu, joten toivomme kirkasta säätä.

Aika: pe 14.3. klo 18-20. Voit tulla ja mennä joustavasti, mutta tapahtuman järjestäjiä on paikalla Noitasessa tähän aikaan.
Lähtöpaikka: Karhujen piha Koskeloniementie 160. Maps ohjaa usein Eerolantielle, mutta sitä kautta ei pääse. Rajallisen pysäköintitilan vuoksi suosi kimppakyytejä!
Tarinatuokiot: Irene Pakkanen kertoo Noitasessa saareen liittyviä tarinoita klo 19.00 ja 19.30.
Säävaraus ja liikkuminen omalla vastuulla. Matkan pituus Karhujen pihasta Noitaselle on n. 2km (30 min kävellen). Retkelle voi lähteä myös esim. Kiesimän kanavalta, mutta pysäköintitilaa on rajatusti.
Kiesimän kyläyhdistys myy Noitasen saaressa mehua, kahvia ja pullaa huokeaan hintaan. Kortti käy todennäköisesti, mutta kannattaa varata mukaan käteistä.
Teemme tulet makkaranpaistoa ym. varten. Ota mukaan halutessasi omat nuotioeväät. Myös otsalamppu on suositeltava varuste!
Luontoretkien sarjan järjestää Matkaillen Kerkonkoskelle- hanke, joka koostuu Kerkonkosken sekä Kiesimän alueen kyläläisistä. Hanke saa Leader-tukea Kehittämisyhdistys Mansikka ry:stä.
Lisätiedot:
Hanketyöntekijä Johanna Koponen, p. 0400 376 585

Kerkonkosken Ketterän vuosikokous
2025-04-06 18:00 - 19:00 | Kylätalo Seurala, Kerkontie 15, Kerkonkoski, 77930
Kerkonkosken Ketterän vuosikokous su 6.4. klo 18.00 Seuralassa.Tervetuloa mukaan!
Jos olet kiinnostunut tulemaan mukaan Ketterän hallitukseen, tule mukaan kokoukseen tai ole yhtedessä puheenjohtaja Tuomakseen.

Ketterän vaalikahvila
2025-04-13 12:00 - 14:00 | Kylätalo Seurala, Kerkontie 15, Kerkonkoski, 77930
Kerkonkosken Ketterän vaalikahvila Seuralassa sunnuntaina klo 12-14.
Myynnissä leipurikondiittoriopiskelijan valmistamat tuoreet leivonnaiset. Nauti paikan päällä tai osta mukaan.
Tervetuloa herkuttelemaan!

Rastunsuon Linturetki
2025-04-26 08:00 - 10:00 | Rastunsuon Lintujärvi
Suvituuli kun oksissa soittaalinnut ilmoille laulunsa suoja luonto taas puhkeaa kukkaankevät kaiken sen tullessaan tuo.
Lähdemme lauantaina 26.4. aamuvarhain ihastelemaan Rastunsuon Lintujärvelle muuttaneita lintuja. Lintujen tarkkailussa ja tunnistamisessa opastavat lintuasiantuntijat Kauko Sikström ja Pirjo Kainulainen. Aikaa on lintujen tarkkailuun sekä eväiden nauttimiseen nuotiokatoksessa hyvässä seurassa.
Retki on maksuton ja kaikille avoin. Mukaan ovat tervetulleita kyläläiset, mökkiläiset ja kauempaa saapuvat!
Aika: la 26.4. alkaen klo 8.00.
Lähtöpaikka: Rastun lintujärvi

Säävaraus ja liikkuminen omalla vastuulla. Huomioithan, että pysäköintitilaa on rajoitetusti. Suosi siis kimppakyytejä tai yhdistä reissuun vaikka pyöräily!
Ota mukaasi säänmukaiset vaatteet sekä kiikarit, jos sellaiset omistat.
Mukaan voit ottaa omat nuotioeväät halutessasi. Myynnissä kahvia, pullaa sekä aamiaissämpylöitä. Varaa käteistä ja muistaessasi oma muki mukaan! Tuotot menevät Kiesimän kyläyhdistykselle.
Huomioithan linnut ja liikut turhaa melua aiheuttamatta.
Kyläretkien sarjan järjestää Matkaillen Kerkonkoskelle- hanke, joka koostuu Kerkonkosken sekä Kiesimän alueen kyläläisistä. Hanke saa Leader-tukea Kehittämisyhdistys Mansikka ry:stä. Tämä retki järjestetään yhteistyössä Sisä-Savon Luonnonystävät ry:n kanssa.
Lisätiedot:
Hanketyöntekijä Johanna Koponen, p. 0400 376 585

Talkoopäivä
2025-05-17 08:00 - 17:00 | Kerkonkosken kylä, Kerkonkoski, 77930, Suomi
Perinteinen talkoopäivä Kerkonkoskella lauantaina 17.5.2025 klo 9-12Siistitään Kerkonkoski kesäkuntoon.Aloitus Seuralalla klo 9Ruokailu ja kahvit Seuralassa klo 12
Talkookohteita:– Seuralan, Kaupan, Wanhan Myllyn ympäristön ja sataman siistiminen ja haravointi– Wanhan Myllyn lakaisu/imurointi– Kerkonkosken Keitaalla haravointia, ympäristön siistimistä, minigolfratojen laittamista ja biitsiverkon asennus– Vesannontien varresta kaukalon päädyn kohdilta ojien siistiminen risuista– Seuralan vastapäätä olevan kannolle huopakaton teko
Omat välineet mukaan.
Tervetuloa kaikki omien aikataulujen ja kiinnostusten mukaan. Pienikin apu on aina tarpeen! Talkookohteita voi ilmoittaa Ketterälle.

Aamulla kahvit klo 9.30 kaupalla, klo 13 keittolounas Seuralassa ja klo 16-19 saadaan lämmittää kioskin sauna.

Talkookohteita
– Myllyn ja kosken ympäristön siistiminen
– Myllyn siivous
– Seuralan kuistin maalaus
– Haravointi Seuralan, kaupan, kioskin ja sataman alueilla
– Hietaharjun siistiminen

– Runon ja laulun Rautalampi -tapahtumassa järjestettävään graffittityöpajaan seinän teko

Ottakaahan taas omia välineitä mukaan.

Tervetuloa kaikki mukaan omien aikataulujen ja kiinnostusten mukaan. Pienikin apu on aina tarpeen!

Koko kylän talkoojuhlat!!!
2025-05-17 20:00 - 23:30 | Kerkonkosken Keidas, Repolantie 11, Kerkonjoensuu, -- Select --, 77930, Suomi
Kerkonkosken keidas ja Kiesimän elävän musiikin yhdistys (KELMU r.y.) järjestävät Rautalammin maanlaajuistakin huomiota saaneen talkoopäivän kunniaksi koko kylän talkoojuhlat Kerkonkosken keitaalla.

Tapahtuma alkaa klo 20.00 jolloin lavalle nousee NOIN 3 TRIO, seuraavaksi lavalla nähdään Rautalammin ”ylpeys”, Irlantilaistyyppistä rokkia soittava THE DAY SINCE YESTERDAY. Ilta jatkuu esiintyjien jälkeen Euroviisukatselmuksen merkeissä pikkutunneille saakka.

Toivotaan hyvää keliä ja iloista mieltä. Tapahtumaan on vapaa pääsy. TERVETULOA!!!

Äänekosken Harmonikkaorkesterin iskelmäkonsertti
2025-05-25 15:00 | Kylätalo Seurala, Kerkontie 15, Kerkonkoski, 77930

Wanha Mylly avoinna
2025-05-31 10:00 - 2025-08-10 21:00 | Wanha Mylly, Kerkontie 1, Kerkonjoensuu, -- Select --, 77930, Suomi
Wanha Mylly avoinna koko kesän

Myllyyn pääset tutustumaan 31.5.-10.8.2025 klo 10-21.Poikkeuksena alla mainitut aikataulut. Huomioithan, että kesän aikana saattaa tulla muita muutoksia aikatauluihin, jotka ilmoitetaan tällä sivulla.
9.7. ja 23.7. keskiviikkona klo 17-17.30 Kerkonkosken Ketterän järjestämä Asahi. Tapahtuma on ilmainen ja avoin kaikille.
13.7. Rautalammin seurakunnan myllykirkko klo 10.
26.7. Myllyn yläkerta suljettu pakohuonepelille. Jos olet tulossa pelaamaan pakohuonepelin, ei kannata oleskella myllyn sisällä pelin aikana, sillä mylly ei ole äänieristetty. Myllyn alakertaan pääsee tutustumaan, kun myllyn ovet ovat avoinna.

Lasten kesäkerho
2025-06-09 10:00 - 2025-06-13 14:00 | Kerkonjoen koulu, Vesannontie 1250, Kerkonkoski
Lasten kesäkerho Kerkonkoskella 9.-13.6.2025 klo 10-14.Kokoontuminen Kerkonkosken kyläkoululla.
Ota mukaasi eväät ja keliin sekä liikkumiseen sopiva vaatetus. Kerhossa ollaan ulkona (kovalla sateella voidaan olla myös sisätiloissa).
Joka päivä eri vetäjät ja eri tekemiset. Ohjaajina Janne Mensonen, Janne Poikolainen, Inna Kääriäinen ja Unna Paananen. (Muutokset mahdollisia)Kerho sopii kaikenikäisille lapsille. Kuitenkin lapsen on kyettävä itsenäisesti toimimaan, ruokailemaan, käymään wc:ssä jne. Pienimmät voivat ottaa mukaan oman aikuisen!
Yhteistyössä: Rautalammin kunta, Rautalammin seurakunta sekä Kerkonkosken Ketterä.Kerholaisia ei ole vakuutettu järjestäjän puolesta.
Tervetula mukaan!

Kerkon koulun päättäjäiset
2025-06-14 10:00 - 12:00 | Kerkonjoen koulu, Vesannontie 1250, Kerkonkoski
Kerkon koulun päättäjäiset 14.6.25 klo 10–12

Kutsumme kaikki Kerkon koulun ystävät koulun päättäjäisiin lauantaina 14.6. klo 10–12. Koululla on avoimet ovet ja ruoka- ja kahvitarjoilu. Tule muistelemaan vanhoja, tai muuten vain mukaan. Tapahtumaan on kutsuttu paikalle entisiä opettajia ja muuta henkilöstöä.Tapahtuman lopuksi koulu sulkee ovensa.Ilmoittautumiset linkin kautta 30.5 mennessähttps://forms.office.com/e/Ta1uSpHdnv

Saunamaraton 2025
2025-06-14 11:00 | Kerkonkosken kylä, Kerkonkoski, 77930, Suomi
Kesän alkamista juhlistetaan yhdessä saunoen, kun Kerkonkosken kyläläiset avaavat saunojensa ovet vieraille! Valikoimassa on taas kerran useita erilaisia saunoja – tämä maraton tarjoaa elämyksiä moneen makuun. Nappaa ystävä mukaan, heitä kylpytakki päälle ja lähde kulkemaan saunasta toiseen kesäisen kylän tunnelmasta nauttien!

Tapahtuman ajatuksena on saunoa mahdollisimman monessa saunassa Kerkonkosken kylän ”ytimen” tuntumassa. Maratonille voit osallistua yksin tai joukkueena. Saunamaratonissa et juokse kilometrejä, vaan rentoudut ja nautit erilaisten saunojen löylyistä ja maalaiskylän vieraanvaraisuudesta.
Aikataulu
11 Kokoontuminen Kerkonkosken Keitaalla ja saunamaratonin avaus12-14 Kerkonkosken Keitaan Pizzabuffa18 Saunat sulkeutuvat18-20 Keitaan Happy Hour22 Livebändi: Kiesimä-ilmiö
Kerkonkosken Keitaan keittiö on avoinna 21.30 asti. Listaruoat tilattavissa pizzabuffan jälkeen. Keidas on auki 02 saakka, mikäli asiakkaita riittää!
Pizzabuffan hinta on 15€, 5-12v 10€ sis. salaatin. Ennakkovarausta ei tarvita. Iltabilelippu 8€, Kelmun jäsenet ilmaiseksi. Pizzabuffa sekä iltabilelippu veloitetaan tapahtumapäivänä Kerkonkosken Keitaalla.
Kiesimä-ilmiö:Topi Ek – laulu, kitaraAki Virta – kitara, lauluArto Voutilainen – rummutJuhani Immonen – basso, lauluPetja Puumalainen – koskettimetTiina Maansydän – laulu, perkussio
Kerkon kauppa avoinna klo 9-17Pihalla myynnissä on paistettuja muikkuja ja muurinpohjalettuja.
Wanha Mylly avoinna klo 10-21

Maratonilla saunoja on yli kymmenen. Kaikkiin saunoihin pääset kulkemaan jalkaisin, ja muutamaan saunaan on elämyksellinen lauttakyyti Kerkonkosken Satamasta. Pukukoodina on uikkarit ja voit kiertää erilaiset saunat vaikka sandaaleissa ja kylpytakissa kävellen valoisassa kesäillassa.

Tapahtumaan on pääsymaksu, mutta lapset saunovat veloituksetta. Kerättävä summa käytetään tapahtuman järjestämisen kustannuksiin ja jaetaan saunaisännille korvauksena polttopuista. Sinerbychoff sponsoroi osallistujille saunavichyn ja avainnauhan.
Ilmoittaudu mukaan täältä!
Tapahtumassa liikut omalla vastuulla.
Lämpimästi tervetuloa!
Tarvittaessa lisätietoja tapahtumasta saat hanketyöntekijä Johanna Koposelta 0400 611672, Kerkonkosken Keitaalta 040 7711 034. Saunojen yhteyshenkilö Pekka Halttunen: 040 578 9726.
Alla kuvia aiemmilta vuosilta ja täällä tunnelmia vuoden 2024 Saunamaratonista.
